**16/2017**

**פרוטוקול ישיבת וועד שהתקיימה ביום א' 1 באוקטובר 2017**

הישיבה התקיימה במכון בן גוריון לחקר ישראל והציונות. נקבעה לשעה 21:00 .

**משתתפים**: דובי רול, מיכל ארנון, איל גילת, אביבה לוי, גיא רותם, אדם סלע, מיכל מויאל.

**נוכחים**: אורטל דרך, נורה מריות, גבי פיירשטיין, רעות ברגר טל, ענת שרגאי, רז ארבל, רמי מוסלי, מנחם אופיר, אורלי גלעד.

**סדר יום:**

1. **אישור פרוטוקול 17/09/2017.**
2. **מבנה יחידת חילוץ.**
3. **אישור תוכנית נווה בוקר ג'.**
4. **הצגת תוכנית גינון.**
5. **הצגת פרוגרמה תב"ר.**
6. **הצגת היטל שמירה.**
7. **עדכון תקציב ועד.**
8. **מכתבה של הילה סיכום סיור פינות אשפה.**
9. **משרד החינוך - וועד מקומי - תאגיד מכתב.**
10. **שונות.**

**דיון:**

1. **אישור פרוטוקול 17/09/2017** – מבקשים לשנות את המשפט בסעיף **החלטות ועד** – להוריד לטווח הארוך לכתוב במקום: עד סיום הקדנציה הנוכחית – מאושר פה אחד.
2. **מבנה יחידת חילוץ** – רמי מוסלי מציג את בקשת יחידת החילוץ להקמת מבנה בכניסה ליישוב. רבים ממתנדבי היחידה, הינם תושבי המדרשה. ניהול חפ"ק היחידה מתקיים היום בקיבוץ שדה בוקר, בזמן אירוע המתנדבים, תושבי היישוב, נאלצים לנסוע לקיבוץ. צרכים: חמ"ל, כיתת לימוד, האנגר ל 3 רכבים. מוצגת הדמייה של המבנה. כ 200 מ"ר בנוי. יש צורך בחניה, גבולות מגרש. מוצג מיקום מבוקש בכניסה ליישוב. כספי תורמים יממנו את הקמת המבנה. המיקום, בכניסה ליישוב, הכי מתאים מבחינת צרכי היחידה. המשולש המסומן באדום כולל את המבנה ואת החניות.

אייל מבקש להבהיר שלא היה שום דיון בנושא ולא הייתה החלטת ועד בנושא. יש דרישה של התורמים ל 2 חתימות האחד של המועצה והשני של הועד.

דובי - לא תצא החלטה רשמית עד אשר הועד יגיע להחלטה בנושא, המועצה פשוט עובדת מהר ☺.

מעלים 2 הסתייגויות:

* אין פרצלציה של השטח המדובר, לא ידוע מה מתוכנן בשטח המדובר.
* מבקשים לתת את הדעת על נראות המבנה.

מבקשים שוועדת תכנון תתכנס לדון בנושא: מה היישוב מעוניין שיהיה במשולש הכניסה ליישוב, בשטח של מבני הציבור.

מבקשים שיתוף פעולה בין הועד לבין אדריכל המבנה בנוגע לנראות המבנה.

לתקשר את הקמת המבנה במכתב משותף למועצה ולוועד.

**החלטה להצבעה**: מאשרים באופן עקרוני הקצאת שטח להקמה של מבנה ליחידת החילוץ, בכפוף לשיתוף הועד בתכנון המבנה והתייחסות לצמצום מפגעי רעש, כמו גם להתאמה אדריכלית.

**הצבעה**: הצבעה פה אחד.

1. **אישור תוכנית נווה בוקר ג**' – גבי מסבירה את השינוי הנדרש בתכנון נווה בוקר ג' כך שהשצ"פים יהיו במרכז השכונות ויהוו מרכז משמעותי בחיי הקהילה. מצורפת מפה עם השינוי. יש צורך לבטל מספר קטן של מגרשים. לטענת שירה מוריוסף מהנדסת המועצה, זהו שינוי קטן שניתן להעביר.

אדם – כרב"ש נדרש להתערב, כאשר יש הפרעות ורעשים בשצ"פים הקיימים היום במרכזי השכונות. בעלי הנכסים הגובלים בשצ"פים יסבלו.

הבעיה אחת - מיקום השצ"פים. בעיה שניה -העדר תכנון מתאים ומזמין.

**החלטה להצבעה**: הועד המקומי מאשר שינוי מוצע ע"י האדריכלית גבי פיירשטיין בנושא מיקום השצ"פים בתוכנית נווה בוקר ג' ד', תוך רישום הארה בתקנון השכונה, שעליו יחתמו כל המגרשים הצמודים לשצ"פ במיקומים החדשים.

**הצבעה** : אדם – נמנע. 6 בעד.

מבקשים משירה לשלוח את התקנון המלא בכל הנוגע לבינוי (מחסנים, חניות, מידות, חזיתות...).

מבקשים תוכנית מפורטת של השצ"פ לאישור ועדת תכנון.

1. **הצגת תוכנית גינון ביישוב** – ענת שרגאי מעדכנת על זכייה בקול קורא של כי"ל - אמץ עץ. יש צורך להוציא את התרומה עד לסוף דצמבר. יש לזמן את גילי מקרקש וחנה מינצקר, לישיבה עם גד מנהל פרויקט תב"ר 600 . באחריות אורלי.

רז – מציע ליצור מערך של נאמני גינון ביישוב, לשטחים הציבוריים בשכונות. מספר משפחות ייקחו אחריות על ערוגה מבחינת עשבים / מים / גינון.

הועד מברך את יוזמתו של רז. מציעים להקים קבוצת וואטסאפ של נאמני ניקיון. יקבל תצ"א של השטחים הרלוונטיים.

1. **הצגת פרוגרמה תב"ר** – ידון בישיבה הבאה.
2. **הצגת היטל שמירה** – מוצגת תוכנית להיטל שמירה ביישוב. פחות משליש מהתושבים, שומרים היום כמתנדבים. הגובה המקסימלי לגביה של היטל שמירה הוא 6.88 ש"ח למ"ר בנוי שנתי. התקציב שיתפנה הוא כ 250,000 ₪ בשנה, שניתן לנייד לצרכים אחרים. מעוניינים שיהיה סייר יום ביישוב שיתנהל גם כפקח.

רז חושב שיעשה נזק גדול אם נבטל את התנדבות התושבים בשער.

חשוב להיות זהירים בכספים שמעמיסים על התושבים.

יש הרבה שומרים ביישוב ששייכים לגופים האחרים (אוניברסיטה / תאגיד) ניתן לדרוש מהגופים שיעדכנו וישמרו על היישוב.

יש מתנדבים ששומרים ולא באמת חשים בתחושת שליחות או החשיבות ויש קושי בניהול המתנדבים.

עולה השאלה האם לשמירה יש ערך?

מספר נתונים חסרים בדו"ח.

מבקשים שלא להצביע על הנושא רק לאחר קבלת הנתונים הבאים:

* קבלת פירוט וחלוקה של תשלום האוניברסיטה והתאגיד.
* מדוע אי אפשר להטיל את חוק השמירה ביישוב?
* כיצד הדברים פועלים ביישובים אחרים.

יש להעלות את נושא ערך ההתנדבות ביישוב.

יש קושי מאוד גדול לתפעל ולשמר את המתנדבים.

1. **עדכון תקציב ועד** – הצבעה להחלטה – האם מאשרים שינוי בתקציב הועד ע"ס 300,000 ₪ לתשלום פיצוי לעובדות אשכול הגנים ותוספת של 10,000 ₪ לשינוי דודים?

**החלטה הצבעה**: הועד מאשר שינוי תקציבי ע"ס 300,000 ₪ ו 10,000 ₪.

יצורף סיכום של אליעזר.

כפי שנאמר בפגישות עם ראש המועצה ועם גזבר המועצה, המועצה תשתדל להפוך את הסכום למענק ליישוב במידה ויתאפשר.

1. **מכתבה של הילה סיכום סיור פינות אשפה** – מבקשים מכל חבר ועד להתייחס לסעיפים השונים שהילה העלתה במסמך. אורלי תתכלל את תשובות חברי הועד ותעביר את החלטת החברים להילה.

בנווה צין משאית אינה יכולה לפנות גושית, מבקשים להתחשב בזה.

1. **משרד החינוך – וועד מקומי – תאגיד - מכתב** – מנכ"ל משרד החינוך שמואל אבוהב אינו מבין את עמדת היישוב בכל הנוגע לקיום תאגיד מדרשת שדה בוקר בלב היישוב הקהילתי. חשוב להוציא נייר עמדה של הועד בנושא – אחריות מיכל מויאל.

בהתייעצות עם אדוה לויד, יש להפיץ את נייר העמדה במקומות שונים.

אורלי תשלח למיכל את המכתב של בני גנץ.

1. **הצגת פרוגרמה לתב"ר** – לאחר קבלת האומדנים נקיים הצבעה בנוגע לסדרי העדיפות.
2. **שונות** –
* מבקשים להוציא מכתב משותף למועצה ולועד, בכל הנוגע לדברים שקורים ביישוב.
* אייל מבקש להסב את תשומת לב חברי הועד לכך שלא נעשה חישוב מבחינה כלכלית לגבי ההשפעות הכלכליות של נווה בוקר ג'. מבקשים להבין את המשמעות הכלכלית ליישוב. אייל ואורלי יפגשו עם אופיר צימרינג ויעלו בפניו סוגיה הזו.

רשמה: **אורלי גלעד**